《题雪霁望弁山图》
宋代·钱选

倚天苍弁独崔嵬，仙阙游遨愧不才。
揽镜频嗟双鬓改，推窗三见六花开。
山中酒户冲寒去，城里行人踏雪来。
安得时晴风日好，竹林深处且衔杯。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。